ddrg/super_eurlex huggingface dataset:
KIRJALLINEN KYSYMYS E-2982/00 esittäjä(t): Raffaele Costa (PPE-DE), Antonio Tajani (PPE-DE), Jas Gawronski (PPE-DE), Gianfranco Fini (UEN), Umberto Bossi (TDI), Pier Casini (PPE-DE), Rocco Buttiglione (PPE-DE) ja Francesco Turchi (UEN) neuvostolle. Euron arvon aleneminen.



Virallinen lehti nro 113 E , 18/04/2001 s. 0224 - 0225



KIRJALLINEN KYSYMYS E-2982/00 esittäjä(t): Raffaele Costa (PPE-DE), Antonio Tajani (PPE-DE), Jas Gawronski (PPE-DE), Gianfranco Fini (UEN), Umberto Bossi (TDI), Pier Casini (PPE-DE), Rocco Buttiglione (PPE-DE) ja Francesco Turchi (UEN) neuvostolle (25. syyskuuta 2000) Aihe: Euron arvon aleneminen Viime viikkojen ja varsinkin viime hetkien uutiset euron arvosta dollariin ja muihin valuuttoihin nähden ovat aiheuttaneet ja aiheuttavat yhä edelleen vakavaa huolestuneisuutta Euroopan parlamentissa. Voisiko neuvosto antaa joidenkin komission, neuvoston ja Euroopan keskuspankin (EKP) jäsenten usein liiallisen ja aiheettoman optimististen julistusten sijaan virallisen vastauksen siihen, minkälaisia talous-, raha- ja valuuttapolitiikan keinoja Euroopan unioni aikoo käyttää valuuttansa vaikean tilanteen ratkaisemiseksi ja sen arvon alenemisen pysäyttämiseksi, mikä ei tällä hetkellä näytä olevan helposti tehtävissä? Vastaus (30. marraskuuta 2000) Euro-11-ryhmän puheenjohtaja antoi seuraavan lausunnon 22. syyskuuta 2000: Euroopan keskuspankin puheenjohtaja Wim Duisenberg tiedotti minulle Euro-11-ryhmän puheenjohtajana tänään toteutettavista euroalueen, Yhdysvaltain ja Japanin raha-asioista vastaavien viranomaisten interventioista. Operaatio noudattaa 8. syyskuuta Versaillesissa ilmaistua ja Euroopan keskuspankin kannattamaa euroalueen talousministerien kantaa, ja minä hyväksyn operaation täysin. Lausunto liittyi seuraavaan, samana päivänä annettuun EKP:n lausuntoon: Yhdysvaltain ja Japanin raha-asioista vastaavat viranomaiset ovat yhtyneet Euroopan keskuspankin kanssa tämän aloitteesta yhteiseen interventioon valuuttamarkkinoilla, koska niillä on yhteinen huoli euron kurssin viimeaikaisten muutosten mahdollisista vaikutuksista maailman talouteen.
KIRJALLINEN KYSYMYS E-2959/00 esittäjä(t): Bart Staes (Verts/ALE) komissiolle. Vettyneet viljasadot.



Virallinen lehti nro 151 E , 22/05/2001 s. 0029 - 0029



KIRJALLINEN KYSYMYS E-2959/00 esittäjä(t): Bart Staes (Verts/ALE) komissiolle (20. syyskuuta 2000) Aihe: Vettyneet viljasadot Euroopan komissio ilmoitti äskettäin, että se aikoo tarkistaa interventioperusteita viljan vesipitoisuuden osalta, jos tilanne sitä vaatii. Tämänhetkinen tilanne on se, että näitä interventioperusteita on ehdottomasti tarkistettava. Maanviljelijöiden mukaan viljasadot ovat epätavallisen voimakkaiden sateiden takia jopa jääneet kokonaan veden alle. Onko komissio jo laatinut ehdotuksen interventioperusteiden tarkistamiseksi viljan vesipitoisuuden osalta? Jos on laatinut, milloin tämä ehdotus tulee voimaan? Jos ei ole laatinut, aikooko komissio tarkistaa niitä vielä myöhemmin maanviljelijöiden vakavan tilanteen lieventämiseksi? Franz Fischlerin komission puolesta antama vastaus (31. lokakuuta 2000) Komissio on toiminut satovuoden 2000 viljojen kosteuspitoisuutta koskevan julistuksensa mukaisesti ja antanut 4 päivänä lokakuuta 2000 asetuksen (EY) N:o 2107/2000 interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetusta asetuksesta (EY) N:o 824/2000 poikkeamisesta interventioon markkinointivuonna 2000/2001 tarjottavien tiettyjen viljojen enimmäiskosteuspitoisuuden osalta(1). Asetuksessa annetaan jäsenvaltioille lupa vahvistaa tavallisen vehnän, ohran ja rukiin enimmäiskosteuspitoisuudeksi 15 prosenttia käyttämällä tällä perusteella sovellettavaa hinnanalennustaulukkoa. Sitä voidaan soveltaa 1 päivästä marraskuuta, jolloin interventiokausi alkaa pohjoisissa jäsenvaltioissa. (1) EYVL L 250, 5.10.2000.
KIRJALLINEN KYSYMYS E-1714/00 esittäjä(t): Monica Frassoni (Verts/ALE) komissiolle. La Puntan maatalousalue (Valencia, Espanja).



Virallinen lehti nro 072 E , 06/03/2001 s. 0103 - 0104



KIRJALLINEN KYSYMYS E-1714/00 esittäjä(t): Monica Frassoni (Verts/ALE) komissiolle (29. toukokuuta 2000) Aihe: La Puntan maatalousalue (Valencia, Espanja) Vastauksessaan kysymykseen E-2709/99(1) (28. helmikuuta 2000) komissio kertoi ryhtyneensä toimenpiteisiin saadakseen tietoa heille esitetystä asiasta. Voiko komissio kertoa, mitkä ovat olleet tiedonhankinnan tulokset? Mitä tietoja komissio sai Espanjan toimivaltaisilta viranomaisilta kysymykseni E-2709/99 aihepiiristä? Eikö komissio ole nämä tiedot saatuaan sitä mieltä, että Espanjan viranomaiset eivät ole noudattaneet ympäristövaikutusten arvioinnista annettuja direktiivejä, erityisesti sitä, jossa velvoitetaan kuulemaan paikallisia asukkaita ja ottamaan huomioon vaihtoehtoiset hanke-ehdotukset? Mihin toimiin komissio aikoo ryhtyä varmistaakseen, että Albuferan luonnonsuojelualue ei kärsisi ZAL-hankkeesta? (1) EYVL C 303 E, 24.10.2000, s. 95. Margot Wallströmin komission puolesta antama vastaus (11. heinäkuuta 2000) Parlamentin jäsenen kirjallisen kysymyksen E-2709/99(1) johdosta komissio on päättänyt aloittaa asiasta omat tutkimuksensa. Tutkimuksen viitenumero on B-2000/2036. Kyseisen asian tutkinnan yhteydessä komissio on pyytänyt Espanjan viranomaisia kommentoimaan parlamentin jäsenen mainitsemia asioita. Vastauksena komission tekemään tiedusteluun Espanjan viranomaiset ilmoittavat, että Valencian sataman logistiikka-aluetta koskevalle hankkeelle on tehty tiettyjen julkisten ja yksityisten hankkeiden ympäristövaikutusten arvioinnista(2) 27 päivänä kesäkuuta annetussa direktiivissä 85/337/ETY tarkoitettu ympäristövaikutusten arviointi. Ilmoitus hankkeen ympäristövaikutuksista tehtiin 14. joulukuuta 1999. Menettelyn yhteydessä on tehty tutkimus hankkeen vaikutuksista. Tästä tutkimuksesta on järjestetty julkinen kuuleminen. Koska on kyse vaihtoehtojen puutteesta, on syytä painottaa, että direktiivi 85/337/ETY ei velvoita rakennushankkeen toteuttajaa vaihtoehtojen tutkimiseen. Ympäristövaikutuksista tehdystä ilmoituksesta käy ilmi, että Albuferan luonnonpuistoa koskevan hankkeen mahdolliset vaikutukset on tutkittu. Ilmoituksessa todetaan, ettei hanke vaikuta Albuferan luonnonpuistoon. Mahdolliset vaikutukset Valencian tasangon pohjavesiin on myös tutkittu. Ottaen huomioon, että logistiikka- alue on pääasiassa tarkoitettu tavaroiden varastointiin, pakkaukseen ja pakkausmerkintöjen tekoon, katsottiin, ettei hanke vaikuta pohjavesiin. Edellä esitetyn perusteella voidaan todeta, ettei tarkasteltavana olevassa asiassa ole rikottu yhteisön ympäristöoikeutta. (1) EYVL C 303 E, 24.10.2000, s. 95. (2) EYVL L 175, 5.7.1985.
KIRJALLINEN KYSYMYS E-2168/00

esittäjä(t): Ioannis Souladakis (PSE) komissiolle

(30. kesäkuuta 2000)

Aihe: KFOR-joukkojen sotilaiden häiriköivä käyttäytyminen Skopjessa

Entisen Jugoslavian tasavallan Makedonian (EJTM) lehdistössä julkaistujen tietojen mukaan KFOR-joukkojen sotilaat aiheuttavat vapaa-aikanaan häiriötä kaupungin kaduilla ja baareissa ahdistellen ohikulkijoita ja erityisesti nuoria naisia. Syynä useimpiin näistä välikohtauksista on alkoholin liiallinen käyttö sotilaiden lomien aikana. Nämä selkkaukset kohdistuvat lähes aina Skopjen asukkaisiin, ja KFOR-joukkojen sotilaspoliisi vähättelee niiden merkitystä. Näiden sotilaiden käyttäytyminen loukkaa ensinnäkin EJTM:n KFOR-joukoille tarjoamaa vieraanvaraisuutta ja, mikä tärkeintä, NATOn ja erityisesti Euroopan unionin suunnattomin kustannuksin ylläpitämän rauhanturvaoperaation julkista kuvaa. EU osallistuu operaatioon EJTM:n kanssa tekemiensä ja Kosovon tilanteen normalisointia koskevien laajempien sopimusten perusteella.

Millä keinoin komissio aikoo suojella Euroopan unionin auktoriteettia Skopjessa KFOR-joukkojen sotilaiden sopimattomalta käytökseltä, jotta EU:n arvovalta ei joutuisi vaakalaudalle ja sen maine rauhan palauttajana alueella ei vaarantuisi?

Christopher Pattenin komission puolesta antama vastaus

(31. heinäkuuta 2000)

Kuten arvoisa parlamentin jäsen tietää, komissio sekä osallistuu YK:n kansainvälisen siviilihallinnon (UNMiK) toimintaan Kosovossa että työskentelee tiiviissä yhteistyössä sen kanssa.

Komissio ei kuitenkaan osallistu millään lailla kansainvälisen sotilashallinnon (KFOR) paikalla oloon, eikä se voi siten kommentoida parlamentin jäsenen esittämiä kysymyksiä. Näitä kysymyksiä on tarkasteltava pikemminkin niiden valtioiden eurooppalaisten tai muiden tasolla, jotka ovat lähettäneet rauhanturvaajia KFOR-joukkoihin.
KIRJALLINEN KYSYMYS E-1144/00 esittäjä(t): Bart Staes (Verts/ALE) komissiolle. Valkoinen kirja elintarvikkeiden turvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0083 - 0083



KIRJALLINEN KYSYMYS E-1144/00 esittäjä(t): Bart Staes (Verts/ALE) komissiolle (11. huhtikuuta 2000) Aihe: Valkoinen kirja elintarvikkeiden turvallisuudesta ja Euroopan elintarvikeviranomainen Tammikuussa 2000 julkaistiin Valkoinen kirja elintarvikkeiden turvallisuudesta (KOM(1999) 719 lopull.). Luvussa 4 käsitellään Euroopan elintarvikeviranomaisen perustamista ja luvussa 5 elintarvikkeiden turvallisuutta koskevaa lainsäädäntöä. Eläinperäisistä tuotteista lähtöisin olevat taudinaiheuttajat (niin sanotut zoonoosit) voivat muodostaa vakavan uhan kansanterveydelle. Zoonoosien esiintymistä koskeva oikea tieto on toiminnan välttämätön edellytys (kohta 70). Muutama vuosi sitten EU yritti zoonoosi-direktiivin avulla saada jäsenvaltiot ryhtymään toimiin zoonoosien torjumiseksi. Silloin ilmeni, että kyse on hyvin monimutkaisesta ongelmasta ja että jäsenvaltiot eivät kyenneet toteuttamaan ehkäiseviä toimenpiteitä. 1. Mihin valkoisessa kirjassa mainittuihin, tehokkaampiin toimiin komissio aikoo ryhtyä? 2. Mitä toimintasuunnitelmia komissio aikoo toteuttaa zoonoosien torjumiseksi? David Byrnen komission puolesta antama yhteinen vastaus kirjallisiin kysymyksiin E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 ja E-1162/00 (9. kesäkuuta 2000) Arvoisan parlamentin jäsenen esiinnostamia kysymyksiä tutkitaan siten, että niiden pohjalta voitaisiin esittää lainsäädäntöehdotuksia noudattaen elintarviketurvallisuudesta annetussa valkoisessa kirjassa asetettua aikataulua. Tässä vaiheessa olisi sopimatonta ennakoida jokaisen ehdotuksen yksityiskohtia.
KIRJALLINEN KYSYMYS E-2082/00 esittäjä(t): Eija-Riitta Korhola (PPE-DE) komissiolle. Jäsenvaltioiden käyttämien ruokaturvallisuuden arviointijärjestelmien ja testausmetodijärjestelmien arviointi.



Virallinen lehti nro 089 E , 20/03/2001 s. 0145 - 0146



KIRJALLINEN KYSYMYS E-2082/00 esittäjä(t): Eija-Riitta Korhola (PPE-DE) komissiolle (28. kesäkuuta 2000) Aihe: Jäsenvaltioiden käyttämien ruokaturvallisuuden arviointijärjestelmien ja testausmetodijärjestelmien arviointi Onko komissio toteuttanut (omaa tai ulkoista) arviointia kunkin jäsenvaltion käyttämästä ruokaturvallisuuden arviointijärjestelmästä ja testausmetodijärjestelmästä? Jos on, millä aloilla komissio näkee mahdollisesti olevan lisätutkimusten tarvetta? David Byrnen komission puolesta antama vastaus (1. elokuuta 2000) Komissio on perustanut Dublinissa sijaitsevaan elintarvike- ja eläinlääkintätoimistoon virkamiesryhmän, joka vastaa kussakin jäsenvaltiossa sovellettavien elintarvikevalvontajärjestelmien tehokkuuden ja vastaavuuden arvioinnista virallista elintarvikkeiden tarkastusta koskevista lisätoimenpiteistä 29. lokakuuta 1993 annetun neuvoston direktiivin 93/99/ETY(1) 5 artiklan mukaisesti. Jäsenvaltioissa on tehty arviointeja, joissa on arvioitu elintarvikevalvonnasta vastaavia laboratorioita, niiden pätevyyttä, laboratoriomenetelmien laadunvarmistusta sekä laboratorion laitteita, tiloja ja muita resursseja. Virallisesta elintarvikkeiden tarkastuksesta 14. kesäkuuta 1989 annetun neuvoston direktiivin 89/397/ETY(2) 7 artiklassa samoin kuin direktiivin 93/99/ETY 3 artiklassa vaaditaan laboratorioita toimimaan laboratorioiden akkreditointia koskevien EN 45000-sarjaan kuuluvien kansainvälisten standardien (ISO 17025:2000) mukaisesti 1. marraskuuta 1998 mennessä. Laboratorioiden arviointiraportit on julkaistu komission Internet-sivustolla http://europa.eu.int/comm/food/fs/sfp/sfp_index_en.html. Elintarvikkeiden valvontaa koskevan lainsäädännön puitteissa tehtävän työn lisäksi komissio tukee parhaillaan käynnissä olevaa tieteellistä tutkimusyhteistyötä jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25. helmikuuta 1993 annetun neuvoston direktiivin 93/5/ETY(3) mukaisesti. Tässä tutkimusyhteistyössä on tarkoitus vertailla elintarvikkeiden viralliseen valvontaan käytettyjä laboratoriomenetelmiä ja tarkastella valvontanäytteiden ja analysointitietojen vertailukelpoisuutta. Tutkimustulokset saadaan vuoden 2001 alussa. (1) EYVL L 290, 24.11.1993. (2) EYVL L 186, 30.6.1989. (3) EYVL L 52, 4.3.1993.
KIRJALLINEN KYSYMYS E-0911/00 esittäjä(t): Hiltrud Breyer (Verts/ALE) komissiolle. Luontotyyppidirektiivin rikkominen Gersheim-Rubenheimin golfkentän laajentamisen yhteydessä.



Virallinen lehti nro 053 E , 20/02/2001 s. 0038 - 0039



KIRJALLINEN KYSYMYS E-0911/00 esittäjä(t): Hiltrud Breyer (Verts/ALE) komissiolle (25. maaliskuuta 2000) Aihe: Luontotyyppidirektiivin rikkominen Gersheim-Rubenheimin golfkentän laajentamisen yhteydessä 1. Onko komissio tietoinen, että Gersheim-Rubenheimin golfkentän laajennushanke vaarantaa alueen, joka mahdollisesti myöhemmin merkitään luontotyyppidirektiivin mukaisesti suojeltavaksi alueeksi, ja että hanke on välitön uhka ensisijaisesti suojeltaville luontotyypeille, joihin kuuluvat muun muassa direktiivin mukaisesti suojellut perhoslajit Eurodryas aurinia ja Maculinea arion? 2. Onko komissio sitä mieltä, että ympäristövaikutuksia voidaan arvioida vakavasti vasta sitten, kun koko kasvukausi on tutkittu? 3. Onko komissio sitä mieltä, että Gersheimin kunnanjohto ei voi sivuuttaa yhteisön lainsäädäntöä näin vastuuntunnottomasti? 4. Onko komissio sitä mieltä, että näin räikeän yhteisön lainsäädännön rikkomisen yhteydessä on harkittava rikkomusmenettelyn käynnistämistä? Margot Wallströmin komission puolesta antama vastaus (18. toukokuuta 2000) Komissiolle on äskettäin ilmoitettu Gersheim-Rubenheimin alueella sijaitsevan golfkentän laajennushankkeesta, joka saattaa haitata tiettyä aluetta, jonka voitaisiin mahdollisesti katsoa olevan luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivissä 92/43/ETY(1) (luontotyyppidirektiivi) tarkoitettu yhteisön tärkeänä pitämä alue ja jota pitäisi esittää sellaiseksi. Toistaiseksi komissiolle on ilmoitettu vain yhdestä perhoslajista, joka ei ole direktiivin 92/43/ETY mukainen ensisijaisesti suojeltava laji. Mitään kyseistä perhoslajia koskevia tietoja tieteellisessä kirjallisuudessa julkaistuista todisteista, populaation koosta, alueen tärkeydestä eikä suunnitelluista korvaus- tai lievennystoimenpiteistä ei ole toimitettu. Näiden tietojen perusteella ei ole mahdollista päättää, onko aluetta esitettävä direktiivin 92/43/ETY mukaiseksi yhteisön tärkeänä pitämäksi alueeksi. Tällä hetkellä ei ole myöskään mahdollista sanoa, ovatko kansalliset viranomaiset jättäneet noudattamatta yhteisön lainsäädäntöä tässä tapauksessa. Parlamentin jäsenen mainitsemien kahden perhoslajin suojelu golfkentän tietyissä osissa voi olla mahdollista, mikäli niitä ylläpidetään ja hoidetaan lajien vaatiman luontotyypin säilyttävällä tavalla ja mikäli alueella toteutetaan asianmukaisia korvaus- tai lievennystoimenpiteitä. Toistaiseksi saatujen tietojen mukaan yhteisön lainsäädännön rikkomista ei voida todistaa. Kysyjää pyydetään toimittamaan alueesta tarkat ja yksityiskohtaiset tiedot, jotta komissio voi tutkia tapauksen kunnolla. (1) EYVL L 206, 22.7.1992.
KIRJALLINEN KYSYMYS E-1357/00 esittäjä(t): Jorge Hernández Mollar (PPE-DE) komissiolle. Euroopan unionin välimiesmenettely Jerez- ja Montilla-viinien alkuperänimityksiä koskevassa kiistassa.



Virallinen lehti nro 081 E , 13/03/2001 s. 0030 - 0031



KIRJALLINEN KYSYMYS E-1357/00 esittäjä(t): Jorge Hernández Mollar (PPE-DE) komissiolle (4. toukokuuta 2000) Aihe: Euroopan unionin välimiesmenettely Jerez- ja Montilla-viinien alkuperänimityksiä koskevassa kiistassa Jerez- ja Montilla-merkkisten viinien markkinointistrategiat Yhdistyneessä kuningaskunnassa saivat aikaan näiden kahden espanjalaisen alkuperänimitysten välillä konfliktin, joka mahdollisesti joudutaan ratkaisemaan oikeudessa. Tällaisissa tilanteissa yhteisön maatalouden parissa työskentelevät miettivät, voitaisiinko tämäntyyppiset erimielisyydet ratkaista välimiesmenettelyllä, jotta näille konflikteille löydettäisiin sovinto yhteisen maatalouspolitiikan yhteydessä toteutettavien konkreettisten toimien avulla. Voiko komissio kertoa, tukeeko tai voisiko yhteinen maatalouspolitiikka (YMP) tukea kyseisiä sovittelutoimia, joilla edistettäisiin yhteisön samasta tai eri valtioista olevien maanviljelijöiden välisten erimielisyyksien ratkaisemista siten, ettei heidän täytyisi kääntyä tuomioistuimen puoleen? Franz Fischlerin komission puolesta antama vastaus (9. kesäkuuta 2000) Komissiolla ei ole käytettävissään viimeaikaisia tietoja arvoisan parlamentin jäsenen esiin tuomasta asiasta, joka liittyy Montilla-Moriles- ja Jerez-Xeres-Sherry -alkuperänimitysten markkinointistrategioiden aiheuttumaan ristiriitatilanteeseen Yhdistyneessä kuningaskunnassa. Tällaisten tietojen ja lisätarkennusten puuttuessa komissio ei pysty analysoimaan arvoisan parlamentin jäsenen esiin tuomaa ongelmaa perinpohjaisesti eikä näin ollen voi nykyisessä tilanteessa antaa vastausta siihen, voitaisiinko tällainen ristiriitatilanne ratkaista välimiesmenetelyllä. Komissio pyytääkin arvoisaa parlamentin jäsentä ystävällisesti tarkentamaan kysymyksessä esiin tuomaansa seikkaa.
KIRJALLINEN KYSYMYS E-2790/00 esittäjä(t): Phillip Whitehead (PSE) komissiolle. EU:n jäsenvaltioissa sovellettavien lääkkeitä koskevien lupajärjestelmien vertailu.



Virallinen lehti nro 089 E , 20/03/2001 s. 0223 - 0223



KIRJALLINEN KYSYMYS E-2790/00 esittäjä(t): Phillip Whitehead (PSE) komissiolle (1. syyskuuta 2000) Aihe: EU:n jäsenvaltioissa sovellettavien lääkkeitä koskevien lupajärjestelmien vertailu Yhdistyneessä kuningaskunnassa lääkeaineiden valvonnasta vastaava virasto (Medicines Control Agency) myöntää luvan uuden lääkkeen tuomiseksi markkinoille sen jälkeen, kun on todettu, että sen käyttö on turvallista, mutta se ei ota millään lailla huomioon hintaa, jonka valmistaja vaatii lääkkeestä. Soveltavatko muut jäsenvaltiot samanlaista lääkkeitä koskevaa lupajärjestelmää vai asettavatko ne lupien myöntämisen lisäksi myös ylärajoja hinnoille, joita lääkkeiden valmistajat voivat periä? Jos asettavat, saattaako tämä käytäntö olla pääasiallinen syy siihen, että markkinoille tuotujen uusien lääkkeiden hinnat ovat huomattavan erilaiset Yhdistyneessä kuningaskunnassa kuin muissa jäsenvaltioissa? Erkki Liikasen komission puolesta antama vastaus (10. lokakuuta 2000) Euroopan lääkelainsäädäntö perustuu toisaalta siihen, että viranomaiset arvioivat tietyn farmaseuttisen tuotteen turvallisuuden, laadun ja tehokkuuden, toisaalta siihen, että hinnoista ja terveydenhuoltojärjestelmissä noudatettavista korvausjärjestelmistä neuvotellaan erikseen. Tämä kahtiajako on voimassa kaikkialla yhteisössä. Markkinointiehdoista ja hinnoista päättävät jäsenvaltiot itse, mikäli jäsenvaltiossa yleensä käydään hintaneuvotteluja. Hinnoittelu- ja korvausneuvotteluissa on noudatettava yhtenäismarkkinoiden periaatteita ja etenkin ehtoja, jotka asetetaan ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21 päivänä joulukuuta 1988 annetussa neuvoston direktiivissä 89/105/ETY(1). Siinä määritellään menettelyyn liittyvät vaatimukset, myös avoimuuden ja objektiivisuuden vaatimus, sekä määräajat, joissa yrityksen jättämään hintaa tai korvausta koskevaan pyyntöön on vastattava. Lisäksi direktiivissä säädetään yritysten oikeudesta hakea muutosta hinnoittelu- tai korvauspäätökseen. (1) EYVL L 40, 11.2.1989.
KIRJALLINEN KYSYMYS P-2320/00 esittäjä(t): Glenys Kinnock (PSE) komissiolle. Vuoden 2001 talousarvio.



Virallinen lehti nro 089 E , 20/03/2001 s. 0182 - 0182



KIRJALLINEN KYSYMYS P-2320/00 esittäjä(t): Glenys Kinnock (PSE) komissiolle (30. kesäkuuta 2000) Aihe: Vuoden 2001 talousarvio Komissio ehdottaa vuoden 2001 alustavassa talousarvioesityksessä keinoja, joilla rahoitetaan 48 prosentin korotus Länsi-Balkanin menoissa (38 prosenttia 20002006 välillä), mukaan lukien 2,3 miljardia euroa Serbialle. Miten komissio perustelee tällaisen korotuksen samanaikaisesti, kun se ehdottaa leikkauksia köyhimpiä maita koskeviin budjettikohtiin? Voidaanko näin suuret määrärahat toteuttaa tehokkaasti? Christopher Pattenin komission puolesta antama vastaus (24. heinäkuuta 2000) Komission vuoden 2001 alustavaan talousarvioon ehdottama 48 prosentin lisäys Balkanin menoihin johtuu suureksi osaksi Kosovosta. Komissio ja Maailmanpankki ovat arvioineet Kosovon jälleenrakentamistarpeen 2 300 miljoonan euron arvoiseksi. Yleisesti tunnustetaan, että alueen vakauttaminen riippuu osittain Kosovon pikaisesta jälleenrakentamisesta. Yhdistyneiden kansakuntien väliaikaisen hallinnon operaatio Kosovossa (UNMIK) on pyytänyt rahoittajia keskittämään ponnistuksensa konfliktin jälkeiseen kolmivuotiskauteen. Tältä pohjalta komissio päätti maksaa 350 miljoonaa euroa vuonna 2001. Jos tätä Kosovolle osoitettua erityismäärärahaa ei sisällytetä Balkanin yleiseen menoarvioehdotukseen, komission Balkanin viidelle maalle ehdottama lisäys on vain 1,3 prosenttia vuonna 2000. Komissio korostaa, että 90 prosenttia Kosovon määrärahasta oli sidottu kesäkuun loppuun mennessä ja että 54 prosentista on tehty sopimus. Komissio toteaa, että parlamentin valtuuskunta, joka vieraili Kosovossa 31. toukokuuta ja 3. kesäkuuta välisenä aikana varmisti, että Kosovolla on todellista kykyä käyttää tehokkaasti sille vuoden 2000 budjetissa ja vuoden 2001 alustavassa talousarviossa osoitetut varat. Komissio odottaa, että 87 prosenttia vuodeksi 2000 Länsi-Balkanille varatusta kokonaissummasta (527 miljoonaa euroa) on sidottu syyskuuhun mennessä ja että lähes 60 prosentista on tehty sopimus. Näiden maiden kykyä käyttää myönnetyt varat ei voi verrata muihin vähemmän kehittyneisiin maihin. Komissio ei ehdota köyhimpien maiden määrärahoja vähennettäviksi, vaan puoltaa parempaa maiden välistä tasapainoa kokonaismäärärahojen osalta kyseisen kauden aikana.
KIRJALLINEN KYSYMYS E-1940/00 esittäjä(t): Christopher Heaton-Harris (PPE-DE) komissiolle. Kulttuuriin liittyvät budjettikohdat.



Virallinen lehti nro 072 E , 06/03/2001 s. 0152 - 0153



KIRJALLINEN KYSYMYS E-1940/00 esittäjä(t): Christopher Heaton-Harris (PPE-DE) komissiolle (16. kesäkuuta 2000) Aihe: Kulttuuriin liittyvät budjettikohdat Voiko komissio ilmoittaa alamomentilta A-3020 yhteisön rahoitusta saavan Notre Europe -säätiön rakenteen ja tavoitteet? Miksi juuri tämä järjestö valittiin yhteisön tuen saajaksi? Romano Prodin komission puolesta antama vastaus (18. heinäkuuta 2000) Notre Europe -säätiö perustettiin vuonna 1996 voittoa tavoittelemattomaksi organisaatioksi, joka rekisteröitiin vuodelta 1901 olevan Ranskan lain mukaisesti nimellä Groupement d'Etudes et de Recherches: Notre Europe. Säätiön perussäännön mukaan sen tarkoituksena on tutkimus ja koulutus, jotka koskevat Eurooppaa, sen menneisyyttä, kulttuureja, yhdentymiskehitystä ja tulevaisuudennäkymiä. Säätiö kehittää toimintaansa yhä tiivistyvän Euroopan yhteisön hengessä, johon kuuluu yhteisestä puolustuksesta huolehtiva liitto, yhteinen raha ja yhteisön säännöstön noudattaminen, ja se perustaa toimintansa yhteiseen politiikkaan, jolla edistetään täystyöllisyyttä, kilpailukykyä ja solidaarisuutta. Tätä tarkoitusta toteuttaakseen säätiö järjestää koulutustilaisuuksia ja konferensseja, tutkii, konsultoi ja julkaisee, käynnistää tiedotuskampanjoita, myöntää apurahoja ja palkintoja sekä edistää kaikenlaisia Euroopan edun mukaisia toimia. Säätiöllä on vuodesta 1997 EY:n talousarviossa oma momentti luvussa A-30. Sen hyväksyivät sekä neuvosto että parlamentti, jotka katsoivat, että säätiö on Euroopan rakentamiselle hyödyllinen aivoriihi.